Na podlagi določb Uredbe Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L 433 I z dne 22. 12. 2020, str. 23; v nadaljevanju: Uredba 2020/2094/EU), Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57 z dne 18. 2. 2021, str. 17, s spremembami, v nadaljevanju: Uredba 2021/241/EU), Delegirane uredbe Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429, z dne 1. 12. 2021, str. 83, s spremembami, v nadaljevanju: Delegirana uredba Komisije (EU) 2021/2106), Delegirane uredbe Komisije (EU) 2021/2105 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih (UL L št. 429, z dne 1. 12. 2021. str. 79), Uredbe (EU) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433 I, z dne 22. 12. 2020, str. 6, s spremembami), Uredbe Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, z dne 23. 12. 1995, str. 1), drugih delegiranih in izvedbenih aktov, ki jih sprejme Evropska komisija v zvezi z izvajanjem Mehanizma za okrevanje in odpornost, Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (prenovitev), (UL L št. 2024/2509 z dne 26. 9. 2024), Uredbe (EU) 2020/852 Evropskega Parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198, z dne 22. 6. 2020, str. 13, s spremembami, v nadaljevanju: Uredba (EU) 2020/852), Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami, v nadaljevanju: Uredba (EU) 2016/679), Uredbe (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L št. 295, z dne 21. 11. 2018, str. 39), Direktive (EU) 2015/849 Evropskega parlamenta in Sveta z dne 20. maja 2015 o preprečevanju uporabe finančnega sistema za pranje denarja ali financiranje terorizma, spremembi Uredbe (EU) št. 648/2012 Evropskega parlamenta in Sveta ter razveljavitvi Direktive 2005/60/ES Evropskega parlamenta in Sveta in Direktive Komisije 2006/70/ES (UL L141, z dne 5. 6. 2015, str. 73, s spremembami, v nadaljnjem besedilu: Direktiva (EU) 2015/849), Obvestila Komisije, Tehnične smernice Evropske komisije za uporabo „načela, da se ne škoduje bistveno“ v skladu z uredbo o vzpostavitvi Mehanizma za okrevanje in odpornost (UL C št. 58, z dne 18. 2. 2021, str. 1), Načrta za okrevanje in odpornost (objavljenega na: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/> v nadaljevanju: načrt), ki je potrjen z Izvedbenim sklepom Sveta o odobritvi ocene načrta za okrevanje in odpornost za Slovenijo (objavljen na: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/, potrjen dne 28. 7. 2021 (CM 4171/21) ter z Izvedbenim sklepom Sveta o spremembi Izvedbenega sklepa z dne 28. julija 2021 o odobritvi ocene načrta za okrevanje in odpornost za Slovenijo, potrjen dne 17. 10. 2023, (13615/23), sprememba Izvedbenega načrta potrjena dne 10. 12. 2024 (15989/24), Operativnih ureditev za izvajanje Mehanizma za okrevanje in odpornost med Evropsko komisijo in Slovenijo, podpisanih dne 31. 3. 2022, s spremembami (Operational arrangements between the European Commission and Slovenia), dostopnih na <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/> (v nadaljnjem besedilu: operativne ureditve), Zakona o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16, 36/21, 82/21, 189/21, [153/22,](http://www.uradni-list.si/1/objava.jsp?sop=2022-01-3795) [18/23](http://www.uradni-list.si/1/objava.jsp?sop=2023-01-0348)), Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20,](http://www.uradni-list.si/1/objava.jsp?sop=2020-01-2765) [3/22](http://www.uradni-list.si/1/objava.jsp?sop=2022-01-0014) – ZDeb, [16/23](http://www.uradni-list.si/1/objava.jsp?sop=2023-01-0301) – ZZPri), Zakona o varstvu osebnih podatkov (Uradni list RS, št. [163/22](http://www.uradni-list.si/1/objava.jsp?sop=2022-01-4187)), Zakona o preprečevanju pranja denarja in financiranja terorizma (Uradni list RS, št. 48/22, [145/22](http://www.uradni-list.si/1/objava.jsp?sop=2022-01-3606)), Zakona o javnih financah (Uradni list RS, št. 11/11 - uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20- odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O, 76/23), Zakona o izvrševanju proračunov Republike Slovenije za leti 2025 in 2025 (Uradni list RS, št. 104/24), Proračuna Republike Slovenije za leto 2025 (Uradni list RS, št. 123/23, 104/24), Proračuna Republike Slovenije za leto 2026 (Uradni list RS, št. 104/24), Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. 167/21), Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10, 27/16), Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, [141/22](http://www.uradni-list.si/1/objava.jsp?sop=2022-01-3469), [158/22](http://www.uradni-list.si/1/objava.jsp?sop=2022-01-4017) – ZDoh-2AA, 71/23; v nadaljevanju: ZOFVI), Zakona o vrtcih (Uradni list RS, št. [100/05](http://www.uradni-list.si/1/objava.jsp?sop=2005-01-4349) – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17,](http://www.uradni-list.si/1/objava.jsp?sop=2017-01-2525) [18/21](http://www.uradni-list.si/1/objava.jsp?sop=2021-01-0412)) Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K, 76/23, 16/24), Zakona o gimnazijah (Uradni list RS, št. 1/07 – uradno prečiščeno besedilo, 68/17, 6/18 – ZIO-1, 46/19, 53/24) ter Zakona o poklicnem in strokovnem izobraževanju (Uradni list RS, št. 79/06, 68/17, 46/19, 53/24) Ministrstvo za vzgojo in izobraževanje, Masarykova 16, Ljubljana, objavlja

**JAVNI RAZPIS**

**»Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost«**

# Naziv in sedež nosilnega organa, ki dodeljuje sredstva

Republika Slovenija, Ministrstvo za vzgojo in izobraževanje, Masarykova cesta 16, 1000 Ljubljana (v nadaljevanju: ministrstvo).

# Namen, cilj in predmet javnega razpisa

Javni razpis sofinancirata Republika Slovenija, Ministrstvo za vzgojo in izobraževanje, in Evropska unija – NextGenerationEU (Načrt za okrevanje in odpornost). Javni razpis se izvaja skladno z načrtom v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (v nadaljevanju: C3 K5), za ukrep investicije: Celovita transformacija (trajnost in odpornost) zelenega in digitalnega izobraževanja.

## Namen javnega razpisa

Namen javnega razpisa je prispevati k razvoju in krepitvi kompetenc za trajnostni razvoj in finančno pismenost pri otrocih, učencih, dijakih in študentih (v nadaljevanju: učečih se) v vrtcih (samo za kompetence trajnostnega razvoja), osnovnih in srednjih šolah, javnih višjih strokovnih šolah in višjih strokovnih šolah s koncesijo (v nadaljevanju: VIZ), s poudarkom na ustreznih didaktičnih pristopih za zmanjšanje vrzeli med vzgojo in izobraževanjem, vsakdanjim življenjem in potrebami trga dela. Zato je ob tem pomembno tudi sodelovanje ključnih deležnikov (VIZ, javni zavodi po 28. členu ZOFVI, javni visokošolski zavodi, javni raziskovalni zavodi) in zunanjih deležnikov iz lokalnega in širšega okolja, ki se ukvarjajo s področjem trajnostnega razvoja / finančne pismenosti (npr. javne ustanove, neprofitne organizacije, gospodarske organizacije in/ali njihova združenja, podjetja, društva in druge organizacije civilne iniciative, mladinske organizacije, lokalne skupnosti, kulturne, športne ustanove, nevladne organizacije, posamezniki, itd.).

## Cilj in ciljne skupine

Cilj javnega razpisa je izvedba eksperimentalnih in pilotnih projektov razvoja in krepitve kompetenc za trajnostni razvoj in kompetenc finančne pismenosti učečih v VIZ, ki imajo izkušnje z razvojem sodobnih didaktičnih pristopov in pedagoških strategij aktivnega poučevanja na razpisanem področju, ob upoštevanju dosedanjih rezultatov razvoje stroke doma in v tujini.

Skladno s cilji komponente C3 K5 je namera v izvajanju projekta in pri sodelujočih ciljnih skupinah krepiti senzibilnost, odzivnost in odpornost vzgojno-izobraževalnega sistema ter vseživljenjsko učenje.

Ciljne skupine javnega razpisa so: otroci, učenci, dijaki in študenti ter strokovni delavci in ravnatelji v VIZ.

## Predmet javnega razpisa

Predmet javnega razpisa je razvoj in krepitev kompetenc za trajnostni razvoj in finančne pismenosti v VIZ.

Javni razpis je razdeljen v dva sklopa:

1. **SKLOP 1: Razvoj in krepitev kompetenc za trajnostni razvoj**

V SKLOPU 1 prijavitelj izbere eno izmed kombinacij dveh zaporednih stopenj vzgojno-izobraževalnega procesa: vrtec, osnovna šola, srednja šola in javna višja strokovna šola/višja strokovna šola s koncesijo.

1. **SKLOP 2: Razvoj in krepitev kompetenc finančne pismenosti**

V SKLOPU 2 prijavitelj izbere eno izmed kombinacij dveh zaporednih stopenj vzgojno-izobraževalnega procesa: osnovna šola, srednja šola, dijaški dom in javna višja strokovna šola/višja strokovna šola s koncesijo.

**Predvidene aktivnosti v vsakem sklopu:**

1. Analiza stanja: Pregled stanja razvoja in krepitve kompetenc trajnostnega razvoja/finančne pismenosti na ravni VIZ;
2. Celovito načrtovanje, razvijanje, implementacija in evalvacija vzgojno-izobraževalnega procesa;
3. Vzpostavitev učeče se skupnosti na ravni projekta;
4. Evalvacija projekta;
5. Promocija in diseminacija projektnih aktivnosti in rezultatov;
6. Vodenje in koordinacija projekta.

Aktivnosti so podrobneje opisane v Prilogi 1 tega javnega razpisa.

V nadaljevanju so za posamezen sklop opredeljeni specifični cilji in pričakovani rezultati:.

**SKLOP 1: Razvoj in krepitev kompetenc za trajnostni razvoj**

Namen sklopa 1 je razvoj in krepitev kompetenc za trajnostni razvoj učečih se z uporabo sodobnih didaktičnih pristopov in pedagoških strategij. Razvijati je potrebno nove ter nadgrajevati že obstoječe in preizkušene didaktične pristope, pedagoške strategije in dobre učne prakse v inovativnih učnih okoljih. Pri tem imata prednost razvoj in krepitev kompetenc trajnostnega razvoja na naslednjih vsebinskih področjih, ki so v razpisu obravnavana kot prioritetna področja: energetika, obnovljivi viri energije, krožno gospodarstvo in krožne šole, zmanjševanje ogljičnega in eko odtisa.

**Specifični cilji:**

* razvoj in nadgradnja pristopa razvoja in krepitve kompetenc za trajnostni razvoj učečih se v VIZ, s t. i. celostnim šolskim pristopom;
* preizkušanje in implementacija didaktičnih pristopov in pedagoških strategij ter vrednotenjem napredka razvoja in krepitve kompetenc za trajnostni razvoj učečih se v skupinah/oddelkih, vključenih v projekt;
* prenos in izmenjava dobrih praks na področju razvoja in krepitve kompetenc za trajnostni razvoj med VIZ v okviru projekta.

**Rezultati:**

* izdelani in objavljeni didaktični pristopi in pedagoške strategije (npr. učni scenarij, opis metod in postopkov izpeljave doseganja posameznih ciljev, učne priprave ipd.) vključenih VIZ za področje razvoja in krepitve kompetenc za trajnostni razvoj učečih se, vključno s katalogom kompetenc, ki zajema nabor kompetenc, kriterije uspešnosti s primerljivostjo v referenčnem EU okviru GreenComp in z opredelitvijo zapisov znotraj učnih načrtov oziroma programov izobraževanja o postopkih ter načinih merjenja in izvajanjem didaktičnih pristopov in pedagoških strategij.

Rezultati so lahko podlaga za pripravo razvoja in krepitve kompetenc za trajnostni razvoj v programih vzgoje in izobraževanja na vseh stopnjah in področjih sistema vzgoje in izobraževanja (predšolska vzgoja, osnovnošolsko, srednješolsko in višješolsko izobraževanje).

**SKLOP 2: Razvoj in krepitev kompetenc finančne pismenosti**

Namen sklopa 2 je razvoj in krepitev kompetenc finančne pismenosti učečih se z uporabo sodobnih didaktičnih pristopov in pedagoških strategij. Namen tega sklopa je nadgradnja obstoječih in preizkušenih pristopov ter razvoj novih didaktičnih pristopov in pedagoških strategij.

Pri tem imajo prednost razvoj in krepitev kompetenc finančne pismenosti vsebinska področja, povzeta po strukturi Evropskega okvira finančnih kompetenc otrok in mladih (v nadaljevanju: EU okvir FKOM): denar in transakcije; načrtovanje in upravljanje financ; tveganja in koristi; finančno okolje. Ta vsebinska področja so razdeljena na teme. To pomeni z eno ali več namenskimi podtemami in z zahtevnostjo vsebine ter didaktičnimi pristopi, prilagojenimi starostnim kategorijam otrok, po konceptu EU okvirja FKOM. Ta področja so v razpisu obravnavana kot prioritetna področja.

**Specifični cilji:**

* razvoj in nadgradnja didaktičnih pristopov ter pedagoških strategij za razvoj krepitve kompetenc finančne pismenosti učečih se v VIZ;
* preizkušanje in implementacija didaktičnih pristopov ter pedagoških strategij z vrednotenjem razvoja in krepitve kompetenc finančne pismenosti učečih se v skupinah/oddelkih, vključenih v projekt,
* prenos in izmenjava dobrih praks na področju krepitve razvoja kompetenc finančne pismenosti v VIZ.

**Rezultati:**

* izdelani in objavljeni didaktični pristopi in pedagoške strategije (npr. učni scenarij, opis metod in postopkov izpeljave doseganja posameznih ciljev, učne priprave ipd.) na področju razvoja in preverjanja kompetenc finančne pismenosti učečih se, usklajeno z opredelitvami v referenčnem okviru EU okviru FKOM.

Rezultati so lahko podlaga za pripravo razvoja in krepitve kompetenc finančne pismenosti v programih vzgoje in izobraževanja na osnovnošolski in srednješolski stopnji.

# Prijavitelj, konzorcij in končni prejemnik

Na javni razpis se lahko kot konzorcijski partnerji (vključno kot poslovodeči) prijavijo vrtci (samo za sklop 1), osnovne šole, gimnazije, srednje poklicne in strokovne šole, javne višje strokovne šole, osnovne šole s prilagojenim programom, zavodi za vzgojo in izobraževanje otrok in mladostnikov s posebnimi potrebami, dijaški domovi, javni visokošolski zavodi, javni zavodi po 28. členu ZOFVI ter javni raziskovalni zavodi.

Prijavitelj je poslovodeči partner v konzorciju, ki je v imenu konzorcija pooblaščen za oddajo skupne vloge na javni razpis in v primeru izbora za podpis pogodbe o sofinanciranju.

Konzorcij je skupina vseh konzorcijskih partnerjev, ki s solidarno odgovornostjo nastopajo v skupnem projektu in izvajajo opredeljene naloge, ki ga v sofinanciranje predloži na predmetni javni razpis. Sodelovanje konzorcij izkaže s konzorcijsko pogodbo, ki jo podpišejo vsi partnerji konzorcija in jo priložijo vlogi na javni razpis.

Končni prejemnik je tisti, ki prejme sredstva v okviru mehanizma za okrevanje in odpornost. V primeru, ko je projekt izbran za sofinanciranje, je poslovodeči partner končni prejemnik po pogodbi o sofinanciranju in v imenu konzorcijskih partnerjev prvi odgovoren za izvedbo aktivnosti, opredeljenih v projektu.

# Pogoji za kandidiranje na javnem razpisu

Vloga konzorcija mora izpolnjevati vse pogoje javnega razpisa. Vlogo pripravi poslovodeči partner konzorcija (prijavitelj) v sodelovanju z ostalimi konzorcijskimi partnerji. Izpolnjevanje pogojev izhaja iz vsebine celotne vloge.

Kot potrditev izpolnjevanja pogojev za kandidiranje prijavitelj in konzorcijski partnerji podpišejo izjavo, Obrazec 1.4- tega javnega razpisa, s katero pod kazensko in materialnopravno odgovornostjo potrdijo izpolnjevanje in sprejemanje pogojev. Ne glede na podpisano izjavo bo ministrstvo preverilo izpolnjevanje posameznih pogojev v uradnih in drugih dostopnih evidencah. V primeru dvoma glede izpolnjevanja posameznih pogojev lahko ministrstvo od kateregakoli konzorcijskega partnerja zahteva dodatna pojasnila in dokazila. V kolikor dokazila niso predložena v roku, ki ga določi ministrstvo, se šteje, da pogoj ni izpolnjen.

## Pogoji za delovanje konzorcija

Na javnem razpisu sodeluje konzorcij partnerjev, ki izpolnjujejo pogoje za kandidiranje in so za ureditev medsebojnih obveznosti in razmerij sklenili konzorcijsko pogodbo za izvedbo projekta. Iz konzorcijske pogodbe, ki je obvezna priloga vloge, mora biti razvidno, da so kot partnerji dosegli dogovor o izvedbi skupnega projekta ter določili prijavitelja in ga pooblastili, da v imenu konzorcija predloži skupno vlogo na javni razpis. V primeru uspešne kandidature na javnem razpisu prijavitelj zastopa konzorcij v odnosu do ministrstva in z ministrstvom sklene pogodbo o sofinanciranju ter prejema izplačila upravičenih stroškov, na osnovi ustreznih dokazil o opravljenih aktivnostih in te pogodbe.

### **4.1.1 Obvezni partnerji konzorcija**

**Minimalno število partnerjev v konzorciju po posameznih sklopih:**

**Sklop 1:** Število partnerjev v konzorciju je najmanj 5 oziroma največ 8 VIZ (ki bodo zagotovili oddelke/ skupine) in vsaj ena izmed organizacij: javni visokošolski zavod, javni zavodi po 28. členu ZOFVI, javni raziskovalni zavodi (izmed navedenih je en partner zadolžen za evalvacijo).

Konzorcij mora sodelovati z vsaj dvema zunanjima ključnima deležnikoma iz lokalnega oziroma širšega okolja, ki s svojo dejavnostjo podpirata razvoj in krepitev kompetenc za trajnostni razvoj (npr. neprofitne organizacije, združenja, društva in druge organizacije civilne iniciative, mladinske in druge nevladne organizacije, lokalne skupnosti, posamezniki, kulturne ustanove, gospodarske družbe, njihova združenja in druge organizacije, raziskovalni, razvojni inštituti ipd.).

**Sklop 2:** Število partnerjev v konzorciju je najmanj 5 oziroma največ 8 VIZ (ki bodo zagotovili oddelke/skupine) in vsaj ena izmed organizacij: javni visokošolski zavod, javni zavodi po 28. členu ZOFVI, javni raziskovalni zavodi (izmed navedenih je en partner zadolžen za evalvacijo).

Konzorcij mora sodelovati z vsaj dvema zunanjima ključnima deležnikoma iz lokalnega oziroma širšega okolja, ki s svojo dejavnostjo podpirajo razvoj in krepitev finančne pismenosti (npr. organizacije javnega prava, kot sta Banka Slovenije, FURS, tudi neprofitne organizacije, gospodarske organizacije in/ali njihova združenja, ki podpirajo krepitev finančne pismenosti ali ravnanje s finančnimi viri, tudi združenja, društva in druge organizacije civilne iniciative, mladinske in druge nevladne organizacije, ki s svojo dejavnostjo skrbijo za nevtralno in objektivno širitev informacij in znanja za vodenje osebnih financ in širijo zavedanje pomena javnih financ v demokratični družbi).

**SKLOPI 1 in 2:**

* Minimalno število vključenih oddelkov/skupin je vsaj 6 posameznega vključenega VIZ, kjer ti izberejo po dva oddelka/skupine iste stopnje oziroma starostnega obdobja učečih se.

V primeru, ko iz utemeljenih razlogov odstopi konzorcijski partner, npr. VIZ, lahko ob predhodni potrditvi ministrstva, v konzorcij vstopi nov konzorcijski partner, ki izpolnjuje vse pogoje ter merila javnega razpisa.

**4.1.2 Razmerje finančnih sredstev znotraj konzorcija**

VIZ, ki bodo v projekt vključili skupine/oddelke, skupaj prejmejo največ 70 % celotne višine dodeljenih sredstev projekta Poslovodeči partner prejme največ 15 % vrednosti projekta, ostalih 15 % se razdeli med ostale konzorcijske partnerje in zunanje deležnike.

Posamezen VIZ, ki bo zagotovil oddelke/skupine, lahko prejme:

* **Za SKLOP 1:** največ do 45.000 EUR za celotno obdobje projekta (v to vrednost niso vključeni stroški vodenja projekta, če je VIZ poslovodeči partner konzorcija).
* **Za SKLOP 2:** največ do 40.000 EUR za celotno obdobje projekta (v to vrednost niso vključeni stroški vodenja projekta, če je VIZ poslovodeči partner konzorcija).

## Splošni pogoji

Prijavitelj in vsak konzorcijski partner mora na dan oddaje vloge na javni razpis izpolnjevati naslednje splošne pogoje:

* je registriran pri pristojnem sodišču ali drugemu organu v Republiki Sloveniji;
* ima skladno z veljavno zakonodajo ima poravnane vse davke, prispevke in druge dajatve oziroma vrednost neplačanih zapadlih obveznosti ne znaša 50,00 EUR ali več;
* ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US , [157/22](http://www.uradni-list.si/1/objava.jsp?sop=2022-01-3944) – odl. US, [35/23](http://www.uradni-list.si/1/objava.jsp?sop=2023-01-1018) – odl. US, 57/23 – odl. US in 102/23) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, [18/23](http://www.uradni-list.si/1/objava.jsp?sop=2023-01-0348) – ZDU-1O, 75/23 in 102/24);
* zanj ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 - ZDeb in [16/23](http://www.uradni-list.si/1/objava.jsp?sop=2023-01-0301) – ZZPri);
* za upravičene stroške in aktivnosti, ki so predmet sofinanciranja v okviru tega javnega razpisa, ni in ne bo pridobil sredstev ter ni v postopku pridobivanja sredstev iz drugih javnih virov (sredstev evropskega, državnega ali lokalnega proračuna - prepoved dvojnega financiranja).

## Posebni pogoji

1. Skladnost z javnim razpisom: vloga projekta je skladna z namenom in cilji javnega razpisa ter zagotavlja doseganje vseh specifičnih ciljev, kazalnikov in rezultatov posameznega sklopa.
2. Realna izvedljivost:predlog projekta je izvedljiv, upošteva vse aktivnosti in časovni ter finančni okvir, določen s tem razpisom in razpisno dokumentacijo.
3. Sodelovanje zunanjih izvajalcev: v projektu bosta sodelovali vsaj dve organizaciji zunanjih ključnih deležnikov iz lokalnega in širšega okolja, ki se ukvarjata s področjem trajnostnega razvoja / finančne pismenosti (npr. podjetja, neprofitne organizacije, gospodarska in ali obrtna zbornica, društva in druge organizacije civilne iniciative, mladinske organizacije, lokalne skupnosti, posamezniki, dobavitelji hrane, lastniki zelenih površin za izvajanje pouka na prostem, kulturne, športne ustanove, druge izobraževalne ustanove, zavodi, banke, nevladne in druge organizacije ...). Zunanji izvajalec izkazuje vsaj 3 reference razpisanega sklopa 1 ali 2 projekta.
4. Vodja projekta ima izkušnje z vodenjem projektov v zadnjih petih letih in to izkaže z dokazili.
5. Konzorcij mora biti sestavljen v skladu točko 4.1.
6. Prijavitelj ali konzorcijski partner ni odstopil brez objektivnih razlogov od pogodbe o sofinanciranju oziroma konzorcijske pogodbe pri izvajanju preteklih projektov iz naslova mehanizma za okrevanje in odpornost v pristojnosti ministrstva, oziroma je od dneva odstopa preteklo obdobje treh (3) let.
7. Konzorcijski partner, ki prevzame evalvacijo projekta to dokazuje z ustreznimi strokovnimi in znanstvenimi referencami s področja analiz in evalvacij v zadnjih petih letih.

# Merila za izbor vlog prijaviteljev, ki izpolnjujejo pogoje

5.1. Merila za ocenjevanje prijav

**SKLOP 1**

|  |  |
| --- | --- |
| **Merilo** | **Možno. št. točk** |
| **I.** | **KAKOVOST VLOGE** | **290** |
| 1 | Poznavanje obstoječega stanja in ustrezna uporaba dosedanjih rezultatov  | 30  |
| 2 | Kakovost elaborata prijavljenega projekta  | 190 |
| 3 | Vodenje in organizacija projekta | 40 |
| 4 | Vključevanje prioritetnih področij | 30 |
| **II.** | **SESTAVA KONZORCIJA, REFERENCE, TVEGANJA** | **50** |
| 1 | Reference vodje projekta | 10 |
| 2 | Sestava in reference konzorcija | 30 |
| 4 | Tveganja  | 10 |
|  | **SKUPAJ** | **340** |

 **SKLOP 2**

|  |  |
| --- | --- |
| **Merilo** | **Možno. št. točk** |
| **I.** | **KAKOVOST VLOGE** | **290** |
| 1 | Poznavanje obstoječega stanja in ustrezna uporaba dosedanjih rezultatov  | 30  |
| 2 | Kakovost elaborata prijavljenega projekta  | 190 |
| 3 | Vodenje in organizacija projekta | 40 |
| 4 | Vključevanje prioritetnih področij | 30 |
| **II.** | **SESTAVA KONZORCIJA, REFERENCE, TVEGANJA** | **50** |
| 1 | Reference vodje projekta | 10 |
| 2 | Sestava in reference konzorcija | 30 |
| 4 | Tveganja  | 10 |
|  | **SKUPAJ** | **340** |

Dokazila in način ocenjevanja posameznih meril so podrobneje opredeljeni v ocenjevalnem listu – Priloga 2, ki je sestavni del razpisne dokumentacije tega javnega razpisa.

Podroben opis postopka dodeljevanja sredstev in načina izbora je opredeljen v 20. točki tega javnega razpisa.

# **O**kvirna višina sredstev, ki so na razpolago za javni razpis

Višina sredstev iz Mehanizma za okrevanje in odpornost, ki so na razpolago za javni razpis, do vključno leta 2026, je **do 1.765.547,67 EUR.** Sredstva bodo izplačana iz PP 221170 (C3K12IE Celovita transformacija zelenega in digitalnega izobraževanja-NOO-MIZŠ).

Skupna predvidena finančna dinamika po posameznih proračunskih letih je:

|  |  |
| --- | --- |
| Leto | Št. PP 221170 (EUR) |
| 2025 | 1.054.520,00 |
| 2026 | 711.027,67 |
| **SKUPAJ** | **1.765.547,67** |

Skupna načrtovana vrednost sredstev na ravni posameznega konzorcija ne sme presegati zneska, ki je naveden za posamezen sklop.

Predvidena finančna dinamika za **posamezen konzorcij v sklopih 1 in** po proračunskih letih:

|  |  |  |
| --- | --- | --- |
| Leto | SKLOP 1 | SKLOP 2 |
| 2025 | 654.520,00 | 400.000,00 |
| 2026 | 400.000,00 | 311.027,67 |
| SKUPAJ | 1.054.520,00 | 711.027,67 |

V primeru, da se višina razpoložljivih sredstev tega javnega razpisa spremeni, se to objavi v Uradnem listu Republike Slovenije do izdaje sklepov o izboru za posamezni rok odpiranja vlog po tem javnem razpisu. V primeru, da se višina razpoložljivih sredstev za predmetni javni razpis zviša, objavi ministrstvo spremembo javnega razpisa z navedbo nove višine in vira dodatnih razpoložljivih sredstev.

# Ministrstvo si pridržuje pravico, da glede na razpoložljivost pravic porabe proračunskih sredstev izbranemu prijavitelju predlaga prilagoditev dinamike sofinanciranja po posameznih letih. Če se izbrani prijavitelj ne strinja s predlogom ministrstva, se šteje, da odstopa od vloge. Shema in stopnja intenzivnosti ali najvišja dovoljena višina sofinanciranja v skladu s shemo državnih pomoči ali pomoči de minimis

Ni relevantno.

# **Obdobje, v katerem morajo biti porabljena dodeljena sredstva (predvideni datum začetka in konca črpanja sredstev)**

Aktivnosti projekta sodijo v obdobje trajanja projekta od dneva izdaje sklepa o izboru, rok za zaključek aktivnosti projekta pa je do dne 30. 6. 2026.

Ministrstvo bo sofinanciralo le upravičene stroške (datum opravljene storitve oziroma dobavljenega blaga), nastale od dneva izdaje sklepa o izboru do dne 30. 6. 2026.

Obdobje upravičenosti izdatkov (datum plačila računov oziroma verodostojnih knjigovodskih listin) je od dne izdaje sklepa o izboru do dne 31. 7. 2026.

Obdobje upravičenosti lahko ministrstvo podaljša z posebej utemeljenih in objektivnih razlogov, povezanih z doseganjem ciljev in kazalnikov, ali drugih utemeljenih in objektivnih razlogov.

# Vsebina in priprava vloge na javni razpis

1. **Razpisna dokumentacija obsega dokumente:**

Besedilo javnega razpisa »Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost«

 PRILOGA 1: Specifikacije

PRILOGA 1.1: Dodatek specifikacijam

PRILOGA 2: Ocenjevalni list

PRILOGA 3: Varovanje osebnih podatkov na ravni izvedbe javnega razpisa

OBRAZEC 1: Prijavnica za projekt

OBRAZEC 1.1: Finančni načrt

OBRAZEC 1.2: Načrt aktivnosti in rezultatov projekta

OBRAZEC 1.2.1: Načrt aktivnosti in rezultatov posameznega konzorcijskega partnerja

OBRAZEC 1.3: Vzorec konzorcijske pogodbe

OBRAZEC 1.4: Izjava o sprejemanju in izpolnjevanju pogojev javnega razpisa (prijavitelja in konzorcijskih partnerjev)

OBRAZEC 1.5: Vzorec pogodbe o sofinanciranju

OBRAZEC 1.6: Izjava o sodelovanju konzorcijskega partnerja

OBRAZEC 1.7: Seznam osebja na projektu in izračun SE
OBRAZEC 2: Obrazec za oddajo vloge

1. **Vloga se šteje kot formalno popolna, če vsebuje:**
* ustrezno izpolnjene, podpisane in žigosane (če prijavitelj pri svojem poslovanju uporablja žig) obrazce:

OBRAZEC 1: Prijavnica za projekt

OBRAZEC 1.1: Finančni načrt

OBRAZEC 1.2: Načrt aktivnosti in rezultatov projekta

OBRAZEC 1.3: Konzorcijska pogodba

OBRAZEC 1.4: Izjava o sprejemanju in izpolnjevanju pogojev javnega razpisa (prijavitelja in konzorcijskih partnerjev)

OBRAZEC 1.5: Vzorec pogodbe o sofinanciranju (se le parafira)

OBRAZEC 1.6: Izjava o sodelovanju konzorcijskega partnerja - VIZ

* DOKAZILO: Pismo o nameri o sodelovanju zunanjih izvajalcev v projektu

Prijavitelji uporabijo izključno obrazce iz razpisne dokumentacije, ki jih ne spreminjajo.

* PRILOGO: Akcijski in terminski načrt promocijskih aktivnosti.

# Upravičeni stroški, način financiranja in predplačila

Izplačila se izvajajo na način in v rokih v skladu s pravilnikom, ki ureja postopke izvrševanja proračuna in z vsakokrat veljavnim zakonom, ki ureja izvrševanje proračuna Republike Slovenije. V skladu s predpisi s področja javnih financ se financiranje projektov izvaja po principu povračil za nastale in plačane stroške. Izjeme pri investicijskih in tekočih transferih ter predplačilih so določene v veljavnem zakonu, ki ureja izvrševanje proračuna Republike Slovenije, pri čemer so pogoji in pravila pri izplačilih navedenih izjem podrobneje opredeljena v vzorcu pogodbe o sofinanciranju, ki je sestavni del tega javnega razpisa.

Za uveljavljanje upravičenih stroškov predmetnega javnega razpisa se skladno s smernicami EK za pripravo načrtov za okrevanje in odpornost ter Priročnikom o načinu financiranja in sredstev Mehanizma za okrevanje in odpornost (objavljen na: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/) uporabi poenostavljene oblike stroškov.

Upravičeni stroški javnega razpisa so:

I. Neposredni stroški za osebje:

1. Strošek na enoto – urna postavka stroškov osebja za izvajanje projekta (v nadaljnjem besedilu: SE urna postavka)
2. Delo po podjemni pogodbi, v okviru katere so upravičeni izključno stroški dela
3. Delo po avtorski pogodbi, v okviru katere so upravičeni izključno stroški dela

Neposredni stroški osebja so stroški zaposlenih, ki izhajajo iz pogodbe o zaposlitvi, podjemne pogodbe ali avtorske pogodbe za delo, neposredno povezano z aktivnostmi projekta, vključno z davki in prispevki ter drugimi povračili stroškov dela, ne vključujejo pa stroškov službenih poti ali drugih materialnih stroškov.

SE urna postavka:v skladu s Priročnikom o načinu financiranja iz sredstev Mehanizma za okrevanje in odpornost ter s smiselno uporabo drugega (a) odstavka 55. člena Uredbe (EU) 2021/1060 in Smernic o možnostih poenostavljenega obračunavanja stroškov: financiranje po pavšalni stopnji, standardne lestvice stroškov na enoto, pavšalni zneski, za namen tega projekta prijavitelj določi vrednosti SE za osebje, zaposleno za izvajanje projekta.

Prijavitelj izračune vrednosti urnih postavk pripravi tako, da za vsako osebo izpolni Obrazec za izračun SE skladno z navodili, ki sta sestavni del Obrazca 1.7 Seznam osebja na projektu in izračun SE. Obvezna priloga k vsakemu Obrazcu za izračun SE so plačne liste za zadnjih zaporednih šest mesecev. Urna postavka se izračuna tako, da se zadnji evidentirani polletni bruto bruto stroški za zaposlenega delijo z 860 urami. Prijavitelj na podlagi podatkov v Obrazcih za izračun SE in predvidenih nalog v projektu pripravi Seznam osebja, zaposlenega na projektu (v nadaljnjem besedilu: Seznam osebja (SE))[[1]](#footnote-2). Ministrstvo preveri izračune in potrdi vrednosti v navedenem seznamu najkasneje pred izplačilom prve Vloge za izplačilo s prilogami (v nadaljnjem besedilu: VZI).

Seznam osebja (SE) bo v času trajanja projekta možno dopolnjevati s podatki o osebju, ki se bo naknadno vključilo v projekt, ter izračuni njihovih urnih postavk, in sicer tako, da bo končni prejemnik najmanj 30 dni pred izstavitvijo vsakokratne nadaljnje VZI predložil seznam, dodatne izračune ter dokazila po enakem postopku, kot opisano v zgornjem odstavku.

Pri uveljavljanju stroškov za osebje v okviru SE so upravičene **le efektivne ure dela** za izvajanje projektnih aktivnosti. Stroški dopustov, bolniških in drugih odsotnosti niso upravičeni. Skupno število ur, prijavljenih na osebo za določeno leto ali mesec, ob smiselni uporabi tretjega odstavka 55. člena Uredbe (EU) 2021/1060 ne sme presegati 1720 ur letno oziroma ustreznega sorazmernega števila ur od 1720 za osebe, ki delajo s krajšim delovnim časom. Končni prejemnik o navedenem vodi evidenco.

Posrednih stroškov dela, ki se uveljavljajo v okviru financiranja po pavšalni stopnji, ni dovoljeno uveljavljati v okviru SE urna postavka.

II. Pavšalno financiranje v višini 40 % neposrednih upravičenih stroškov za osebje

Za pokritje vseh preostalih stroškov izvajanja aktivnosti projekta, ki niso neposredni stroški osebja, se uporabi pavšalna stopnja v višini do 40 % upravičenih neposrednih stroškov osebja skladno s prvim odstavkom 56. člena Uredbe (EU) 2021/1060, kar vključuje:

1. oprema in druga opredmetena osnovna sredstva,
2. stroški za službena potovanja,
3. posredni stroški dela (stroški osebja, ki je posredno vključeno v operacijo npr. računovodja, tajnica, …) in drugi posredni stroški skladno z opredelitvijo posrednih stroškov v tč. 3.4 Navodil organa upravljanja o upravičenih stroških (npr.: stroški električne energije, stroški ogrevanja, vode in komunalnih storitev, odvoza smeti, stroški telefona in elektronske pošte, stroški poštnin in kurirskih storitev, stroški potrošnega materiala in drobnega inventarja, …),
4. investicije v neopredmetena sredstva,
5. stroški informiranja in komuniciranja (npr. izdelava ali nadgradnja spletne strani, stroški organizacije in izvedbe dogodkov, namenjenih informiranju in komuniciranju, stroški oglaševalskih storitev, stroški oblikovanja, priprave na tisk ter drugi stroški informiranja in komuniciranja),
6. davek na dodano vrednost,
7. delo po pogodbi o opravljanju storitev ter
8. drugi stroški storitev zunanjih izvajalcev (namenjeni drugim stroškom iz naslova avtorskih in podjemnih pogodb, ki ne predstavljajo stroškov dela (npr. potni stroški in stroški prenočevanja podjemnika ali avtorja) ipd).

Za kritje stroškov zaposlenih (neposredni stroški osebja za stroške plač in prispevkov ter drugih stroškov povezanih z delom) pri poslovodečem partnerju in za ostale partnerje v konzorciju se v okviru pogodbe o zaposlitvi v okviru polnega delovnega časa, pri čemer je oseba lahko razporejena oziroma zaposlena na operaciji tudi v deležu, uporabi SE.

Zaradi pričakovanih rasti cen (inflacije) se SE revidira (julija 2025) in prilagodili glede na zadnje polletne bruto stroške zaposlenih (od 1. 1. 2025 do 30. 6. 2025). Z revidiranjem bo posledično določena in uporabljena nova višina standardnega stroška na enoto za izvedbo projekta, navedena sprememba pa bo stopila v veljavo z dnem 1. 7. 2025.

Končni prejemnik hrani tudi vsa druga ustrezna dokazila, ki dokazujejo izvedene aktivnosti. Teh dokazil končni prejemnik ne prilaga k vlogi za izplačilo, vendar jih priloži na zahtevo skrbnika pogodbe na strani ministrstva, revizijskega ali drugega organa, ki je pristojen za preverjanje pravilnosti in učinkovitosti porabljenih sredstev.

Ministrstvo in izbrani prijavitelj bosta s pogodbo o sofinanciranju podrobneje dogovorila obseg in dinamiko sofinanciranja projekta na osnovi načrtovanih aktivnosti, podanih v vlogi na javni razpis.

V skladu z določili šeste točke prvega odstavka 33. člena Zakona o izvrševanju proračunov Republike Slovenije za leti 2025 in 2026 lahko ministrstvo končnemu prejemniku za namen izvajanja projekta izplača predplačilo do višine 30 % predvidenih pogodbenih obveznosti, na osnovi predložene vloge za izplačilo predplačila s strani končnega prejemnika. Upravičene prejemnike in pogoje za izplačilo predplačila določa veljavni zakon, ki ureja izvrševanje proračuna Republike Slovenije. Predplačila se izvajajo po sistemu izplačila večkratnih predplačil pri izvajanju projekta, s sprotnim poračunavanjem vsakega posameznega predplačila v celoti. Končni prejemnik bo v primeru prejetega predplačila dolžan ministrstvu predložiti vlogo/-e za izplačilo z obveznimi dokazili v višini izplačanega predplačila skladno s pogodbo o sofinanciranju v povezavi z vsakokrat veljavnim zakonom, ki ureja izvrševanje proračuna Republike Slovenije. To pomeni, da se bodo predplačila iz proračuna Republike Slovenije izplačevala največ v višini, kot je v prihodnjem, skladno s pogodbo o sofinanciranju določenem obdobju dejansko potrebno za izvajanje projekta, pri čemer višina posameznega predplačila ne sme presegati odstotka, določenega v veljavnem zakonu, ki ureja izvrševanje proračuna Republike Slovenije. Po celotnem poračunu predhodnega predplačila končni prejemnik lahko pridobi novo predplačilo za pokrivanje izdatkov za prihodnje obdobje, določeno s pogodbo o sofinanciranju.

Za vsako predplačilo, v višini nad 100.000,00 EUR, je treba pred podpisom pogodbe o sofinanciranju oziroma pred podpisom aneksa k pogodbi o sofinanciranju, v primeru uveljavljanja predplačila nad 100.000,00 EUR, ministrstvu predložiti dokazila glede izpolnjevanja pogojev, navedenih v prvem odstavku 34. člena Zakona o izvrševanju proračunov Republike Slovenije za leti 2025 in 2026 (pogoji, ki jih mora izpolnjevati prejemnik predplačila so: pozitivno poslovanje v preteklem letu, poravnane davčne obveznosti in solventnost v preteklih treh mesecih). Izbrani prijavitelj, ki želi uveljavljati predplačilo v višini nad 100.000,00 EUR, bo hkrati s sklepom o izboru pozvan k predložitvi ustreznih dokazil. Izplačilo predplačila končnemu prejemniku bo izvedeno pod pogoji, določenimi zgoraj v tem odstavku in pod pogojem, da izplačilo predplačila, ne glede na znesek, ne zavrne ministrstvo, pristojno za finance. V primeru konzorcija mora biti morebitno izplačilo predplačila končnega prejemnika preostalim konzorcijskim partnerjem urejeno s konzorcijsko pogodbo.

# Kazalniki javnega razpisa in dodatne zahteve spremljanja in poročanja

## Kazalniki na ravni javnega razpisa

**Kazalnika javnega razpisa sta:**

* število vključenih VIZ;
* število oddelkov oziroma skupin;

**Posebni kazalniki projekta:**

Projektno specifični kazalniki, ki se bodo spremljali v projektu so naslednji:

* število vključenih strokovnih in vodstvenih delavcev;
* število vključenih učečih se;
* število didaktičnih priporočil za načrtovanje, izvedbo in evalvacijo krepitve kompetenc za trajnostni razvoj in finančno pismenost.

Kazalniki so podrobneje opredeljeni v Prijavnici projekta za posamezni sklop, Obrazec 1 tega javnega razpisa. Pri posameznih kazalnikih je opredeljeno minimalno število, ki ustreza zahtevam za doseganje rezultatov projekta.

# Zakon o javnem naročanju

Končni prejemnik pri porabi sredstev predmetnega javnega razpisa upošteva Zakon o javnem naročanju (ZJN-3), če so izpolnjeni pogoji, določeni v tem Zakonu, ali pogoji v Priročniku o načinu izvajanja Mehanizma za okrevanje in odpornost (dostopen na: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>).

# Informiranje, komuniciranje in obveščanje javnosti

Končni prejemnik pri informiranju, komuniciranju in obveščanju javnosti upošteva 34. člen Uredbe (EU) 2021/241 in veljaven Priročnik o načinu izvajanja Mehanizma za okrevanje in odpornost (dostopen na: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>).

Potrditev financiranja končnega prejemnika pomeni tudi privolitev v vključitev na seznam projektov, ki bodo javno objavljeni.

# Načelo enakosti spolov in enakih možnosti za vse

Končni prejemnik pri izvajanju projekta po tem javnem razpisu zagotavlja spoštovanje načel enakosti spolov in enakih možnostih za vse v skladu z nacionalno zakonodajo (Zakon o enakih možnostih žensk in moških (Uradni list RS, št. 59/02, 61/07 – ZUNEO-A, 33/16 – ZVarD, 59/19), Zakon o varstvu pred diskriminacijo (Uradni list RS, št. 33/16, 21/18 – ZNOrg), Zakon o izenačevanju možnosti invalidov (Uradni list RS, št. 94/10, 50/14, 32/17, 95/24), pravnim redom EU, zlasti s Pogodbo o delovanju EU, Listino EU o temeljnih pravicah, načeli Evropskega stebra socialnih pravic in relevantnimi mednarodnimi dokumenti za varstvo človekovih pravic, zlasti s Konvencijo ZN o pravicah invalidov in Konvencijo ZN o otrokovih pravicah. Projekt je skladen s cilji, opredeljenimi v 2. in 3. načelu Evropskega stebra socialnih pravic.

# Hramba dokumentacije o projektu in spremljanja ter evidentiranja projekta

Končni prejemnik je dolžan zagotavljati hrambo celotne originalne dokumentacije, povezane s projektom in zagotavljati vpogled v navedeno dokumentacijo za potrebe bodočih preverjanj skladno s pravili Evropske unije in nacionalnimi predpisi.

V skladu z 22. členom Uredbe (EU) 2021/241 ter 21. in 28. členom uredbe o izvajanju mehanizma moral končni prejemnik zagotavlja revizijsko sled in hraniti vso originalno dokumentacijo, povezano s projektom kot dokazila za potrebe nadzora in spremljanja projekta ter bo zagotavljal dostop do navedene dokumentacije najmanj za 5 (pet) let po zadnjem plačilu, prejetem od Evropske komisije, povezano z izvajanjem projekta. O natančnem datumu za hrambo dokumentacije bo poslovodeči po končanem projektu pisno obveščen s strani ministrstva.

Končni prejemnik je dolžan voditi in spremljati porabo sredstev za projekt računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi s projektom in za vsak projekt posebej, tako da je v vsakem trenutku zagotovljen pregled nad namensko porabo sredstev. Končni prejemnik, ki ne vodi knjig za projekt na ločenem stroškovnem mestu ali po ustrezni računovodski kodi, iz svojih poslovnih knjig ne more ločeno izpisati evidenc samo za posamezni projekt. Zaradi zagotavljanja ločenega vodenja knjig za projekt mora zato voditi druge pomožne knjige.

Na ločenem stroškovnem mestu/računovodski kodi se evidentirajo vsi poslovni dogodki, ki se nanašajo na projekt, razen v primeru poenostavljenih oblik nepovratnih sredstev, kot so npr. posredni stroški v pavšalu in standardni strošek na enoto, kjer se na ločenem stroškovnem mestu projekta (računovodski kodi) knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu projekta (računovodski kodi).

# Dostopnost dokumentacije o projektu nadzornim organom

Končni prejemnik bo omogočil tehnični, administrativni in finančni nadzor nad izvajanjem projekta, katerega sofinanciranje temelji ali se izvaja na podlagi predmetnega javnega razpisa. Nadzor se izvaja s strani ministrstva kot nosilnega organa, koordinacijskega organa, stroškovnega organa, revizijskega organa, Evropske komisije ter drugih nacionalnih in evropskih nadzornih in revizijskih organov (v nadaljevanju: nadzorni organi).

Končni prejemnik bo nadzornim organom predložil vse dokumente, ki izkazujejo resničnost, pravilnost in skladnost upravičenih stroškov sofinanciranega projekta. V primeru preverjanja na kraju samem bo končni prejemnik omogočil vpogled v računalniške programe, listine in postopke v zvezi z izvajanjem projekta ter rezultate projekta. Končni prejemnik bo o izvedbi preverjanja na kraju samem predhodno pisno obveščen, ministrstvo pa lahko opravi tudi nenajavljeno preverjanje na kraju samem. Končni prejemnik bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Če se bo v okviru kateregakoli preverjanja s strani nadzornih organov ugotovila kršitev pogodbenih obveznosti ali nepravilnost pri izvajanju projekta, bodo nadzorni organi skladno z veljavnim Priročnikom o načinu izvajanja Mehanizma za okrevanje in odpornost (dostopno na: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/>) in Smernicami za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju, z dne 14. 5. 2019 (C(2019) 3452 final), dostopnimi na <https://ec.europa.eu/regional_policy/sources/docgener/informat/2014/GL_corrections_pp_irregularities_SL.pdf> ter <https://ec.europa.eu/regional_policy/sources/docgener/informat/2014/GL_corrections_pp_irregularities_annex_SL.pdf> oziroma drugimi akti, ki so podlaga za določanje finančnega popravka, določili ustrezne finančne popravke – znižanje sofinanciranja upravičenih stroškov in izdatkov, končni prejemnik pa bo dolžan neupravičeno izplačana sredstva vrniti.

# Varovanje osebnih podatkov in poslovnih skrivnosti

Oddaja vloge pomeni, da se je prijavitelj seznanil z vsebino javnega razpisa in da se z njo strinja.

Vsi podatki iz vlog, ki jih komisija za izvedbo postopka za izvedbo javnega razpisa odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 - uradno prečiščeno besedilo, 117/06 - ZDavP-2, 23/14, 50/14, 19/15 - odl. US, 102/15, 7/18 in [141/22](http://www.uradni-list.si/1/objava.jsp?sop=2022-01-3466)), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj poslovnih skrivnosti oziroma drugih izjem ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje takšnih podatkov, ki ne smejo biti razkrite oziroma dostopne javnosti.

Ministrstvo in prijavitelj sta dolžna zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. [163/22](http://www.uradni-list.si/1/objava.jsp?sop=2022-01-4187)), Uredbo (EU) 2016/679, Zakonom o poslovni skrivnosti (Uradni list RS, št. 22/19), Uredbo (EU) 2021/241 in uredbo o izvajanju mehanizma.

Več o varovanju osebnih podatkov je opredeljeno v Prilogi 3 tega javnega razpisa.

**17.1 Podatki o dejanskih lastnikih**

Ministrstvo ima v skladu točko (d) drugega odstavka 22. člena Uredbe (EU) 2021/241 za namene revizije in nadzora ter za zagotovitev primerljivih informacij o porabi sredstev na projektih, financiranih iz sredstev Mehanizma za okrevanje in odpornost, dolžnost zbiranja in zagotavljanja dostopa naslednjih standardiziranih kategorij podatkov:

- imena, priimki in datumi rojstva dejanskih lastnikov končnega prejemnika sredstev ali izvajalca, kot so opredeljeni v točki 6, člena 3, Direktive (EU) 2015/849 Evropskega parlamenta in Sveta (v nadaljnjem besedilu: podatki o dejanskih lastnikih).

Izbrani prijavitelj in konzorcijski partner je zato pred podpisom pogodbe o sofinanciranju dolžan zagotoviti podatke o svojih dejanskih lastnikih.

Izbranega prijavitelja in konzorcijskega partnerja, ki je skladno z zakonom, ki ureja preprečevanje pranja denarja in financiranje terorizma, zavezan k vpisu podatkov v Register dejanskih lastnikov (v nadaljnjem besedilu: RDL), ki ga vodi Agencija Republike Slovenije za javnopravne evidence in storitve (v nadaljnjem besedilu: AJPES), ga bo po izdaji sklepa o izboru, vendar pred podpisom pogodbe o sofinanciranju, ministrstvo pozvalo k podpisu izjave, s katero bo potrdil verodostojnost vpisanih podatkov v RDL vpisani podatki o njegovih dejanskih lastnikih.

Izbranega prijavitelja in konzorcijskega partnerja, ki skladno z zakonom, ki ureja preprečevanje pranja denarja in financiranje terorizma, ni zavezan k vpisu podatkov v RDL, bo po izdaji sklepa o izboru, vendar pred podpisom pogodbe o sofinanciranju, bo ministrstvo pozvalo, da posreduje podatke o njegovih dejanskih lastnikih.

Ne glede na navedeno, se k predložitvi izjave in podatkov o dejanskih lastnikih ne poziva izbranega prijavitelja/konzorcijskega partnerja, ki samostojno opravljajo dejavnost (s.p.), prav tako ne in določenih pravnih oseb javnega prava (kot npr.: javni zavodi, katerih soustanovitelji niso fizične osebe ali pravne osebe zasebnega prava, javne agencije, javni skladi, samoupravne lokalne skupnosti in njihovi ožji deli).

Če izbrani prijavitelj in konzorcijski partner pred podpisom pogodbe na poziv ministrstva ne bo predložil podpisane izjave oziroma zahtevanih podatkov, ministrstvo z izbranim prijaviteljem pogodbe o sofinanciranju ne bo sklenilo in izbrani prijavitelj ne bo upravičen do sredstev sofinanciranja.

Končni prejemnik oziroma konzorcijski partner, ki je javni naročnik, bo moral svoje izvajalce seznaniti z obveznostjo zagotavljanja podatkov o njihovih dejanskih lastnikih, prav tako bo moral vse z njim povezane fizične osebe, ki bodo sodelovale pri izvajanju projekta in katerih osebni podatki se bodo obdelovali, obvestiti, da bo obdeloval njihove osebne podatke in ter jih seznaniti s pravno podlago za obdelavo.

Končni prejemnik bo moral v času izvajanja projekta na poziv ministrstva posredovati točne, popolne in posodobljene podatke o dejanskih lastnikih, kot je to podrobneje opredeljeno v pogodbi o sofinanciranju.

# Posledice ugotovitev, ko je v postopku potrjevanja projekta ali izvrševanja projekta prišlo do resnih napak, nepravilnosti, goljufije ali kršitve obveznosti

Če se ugotovi, da končni prejemnik ministrstva ni seznanil z vsemi dejstvi in podatki, ki so mu bili znani, ali bi mu morali biti znani oziroma je posredoval neresnične, nepopolne podatke oziroma dokumente, ali prikril informacije, ki bi jih bil, v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev; ali je neupravičeno pridobil sredstva po tem javnem razpisu, na nepošten način na podlagi ponarejene listine ali kaznivega dejanja, bo končni prejemnik dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun končnega prejemnika do dneva vračila v proračun Republike Slovenije. Če je takšno ravnanje namerno, ga pristojni državni organi obravnavajo kot goljufijo.

# Posledice ugotovljenega dvojnega financiranja projekta ali preseganje maksimalne dovoljene višine sofinanciranja projekta

Dvojno uveljavljanje stroškov in izdatkov, ki so že bili oziroma bi lahko bili povrnjeni iz katerega koli drugega vira oziroma so bili odobreni, ni dovoljeno. Če se ugotovi dvojno uveljavljanje stroškov in izdatkov, bo zahtevano vračilo že izplačanega zneska sofinanciranja z zakonskimi zamudnimi obrestmi od dneva nakazila sredstev iz proračuna Republike Slovenije na transakcijski račun končnega prejemnika do dneva vračila sredstev v proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

# Način in rok za predložitev vlog za dodelitev sredstev

Rok za oddajo vlog **za dodelitev sredstev** je **4. 4. 2025 do 15:00.**

Vloge z zahtevano vsebino morajo biti v zaprti ovojnici opremljene z vidno oznako »NE ODPIRAJ – prijava na JAVNI RAZPIS »Eksperimentalni in pilotni projekti - Razvoj in krepitev kompetenc za trajnostni razvoj in finančno pismenost« in prispeti na naslov: Ministrstvo za vzgojo in izobraževanje, Masarykova cesta 16, 1000 Ljubljana.

Za pravilno opremo ovojnice je prijavitelj za oddajo vloge uporabi Obrazec 2 tega javnega razpisa, ki je del razpisne dokumentacije.

Vloga z vsebino in vsemi prilogami mora prispeti natisnjena v enem izvodu, urejena po vrstnem redu obrazcev in dokazil iz točke 8 tega javnega razpisa, in v enem elektronskem izvodu (npr. USB ključek). V primeru neskladnosti podatkov v natisnjeni in elektronski obliki vloge, ali ob odsotnosti elektronske oblike vloge, se šteje, da je za presojo pomembna natisnjena oblika.

Kot pravočasne se bodo štele vloge, ki bodo do roka, ne glede na način dostave, prispele v vložišče ministrstva.

Neustrezno označene in nepravočasno prispele vloge ministrstvo ne bo obravnavalo in bodo s sklepom zavržene ter vrnjene prijavitelju.

# Datum odpiranja vlog za dodelitev sredstev ter postopek in način izbora

Komisija za izvedbo postopka javnega razpisa (v nadaljevanju: komisija), ki jo je imenoval minister za vzgojo in izobraževanje ali od njega pooblaščena oseba, bo odprla prispele vloge, preverila izpolnjevanje pogojev, jih ocenila in podala predlog izbora ter o tem vodila zapisnik.

**Odpiranje vlog**

Ker se pričakuje večje število vlog, bo komisija v prostorih ministrstva izvedla nejavno odpiranje vlog in pri tem vodila zapisnik. Pri odpiranju vlog komisija ugotavlja njihovo popolnost. Vloga je popolna, če so bili predloženi vsi dokumenti tako, kot je določeno v 9. točki tega javnega razpisa.

Komisija bo v roku 8 (osmih) dni od odpiranja vlog pisno pozvala k dopolnitvi tiste prijavitelje, katerih vloge niso popolne. Prijavitelj v dopolnitvi ne sme spreminjati višine zaprošenih sredstev in tistega dela vloge, ki je povezan s specifikacijo, predmetom vloge ali tistih elementov vloge, ki vplivajo, ali bi lahko vplivali, na drugačno razvrstitev njegove vloge, glede na preostale vloge, ki jih je ministrstvo prejelo v postopku dodelitve sredstev. Nepopolne vloge, ki jih prijavitelji ne bodo dopolnili v skladu s pozivom za dopolnitev, bodo s sklepom zavržene.

Popolne vloge bo komisija posredovala v nadaljnji postopek preverjanja pogojev.

**Preverjanje pogojev**

Komisija bo preverila izpolnjevanje pogojev javnega razpisa. Vloge, za katere bo komisija ugotovila, da ne izpolnjujejo vseh pogojev razpisa, bodo s sklepom zavrnjene.

Vloge, ki bodo izpolnjevale vse pogoje razpisa, gredo v nadaljnji postopek ocenjevanja.

**Ocenjevanje**

Komisija bo ocenjevanje vlog izvedla na podlagi vseh meril za ocenjevanje iz 5. točke javnega razpisa in za posamezno vlogo podala skupno oceno.

V spodnji tabeli je opredeljeno največje možno število točk, s katerimi se lahko oceni posamezna vloga in zahtevano minimalno število točk, ki jih je potrebno doseči v posameznem sklopu. V primeru da vloga ne dosega minimalnega števila točk ni upravičena do sofinanciranja in se zavrne.

|  |  |  |
| --- | --- | --- |
| Sklop | Št. možnih točk | Minimalno št. točk |
| Sklop 1 | 340 | 200 |
| Sklop 2 | 340 | 200 |

**Postopek izbora**

V vsakem sklopu se vloge uredijo po padajočem vrstnem redu, po dosežem številu točk. V primeru, da bo v okviru posameznega sklopa več vlog prejelo enako število točk, za sofinanciranje vseh pa ne bo na voljo dovolj razpoložljivih sredstev, bodo imele prednost v vrstnem redu tiste vloge, ki bodo prejele več točk po merilih, kot je navedeno v ocenjevalnemu listu (Priloga 2 tega javnega razpisa).

Najprej bodo izbrane vloge:

* za sklop 1, prva in druga vloga iz padajočega vrstnega reda,
* za sklop 2, prva in druga vloga iz padajočega vrstnega reda.

Glede na morebitna razpoložljiva sredstva (dodatna ali nerazporejena sredstva) se vse preostale vloge iz obeh sklopov skupaj uredijo v en padajoči vrstni red po doseženemu številu točk. Iz tega padajočega vrstnega reda se lahko po vrsti dodatno izbere vloge do porabe vseh sredstev.

Vse neizbrane vloge v posameznem roku se s sklepom zavrnejo.

O izboru odloči, na predlog komisije, minister za vzgojo in izobraževanje ali oseba, v skladu s to točko javnega razpisa.

Ministrstvo ima pravico, da s sklepom o izboru prijavitelju odobri nižji obseg sredstev, kot je podan v vlogi na javni razpis, če je zaprošena višina sredstev v vlogi neskladna z določili javnega razpisa ali razpisne dokumentacije.

Z izbranimi prijavitelji bo ministrstvo sklenilo pogodbe o sofinanciranju. Vzorec pogodbe o sofinanciranju, ki so jo izbrani prijavitelji dolžni spoštovati pri izvajanju projekta, je sestavni del razpisne dokumentacije kot Obrazec 1.5 tega javnega razpisa.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče z objavo v Uradnem listu RS.

Končni prejemnik ali konzorcijski partner, ki brez objektivnih razlogov odstopi od pogodbe o sofinanciranju oziroma konzorcijske pogodbe, nadaljnja tri leta, od dneva odstopa, ne more kandidirati za pridobitev sredstev ministrstva iz naslova mehanizma za okrevanje in odpornost.

# Rok, v katerem bodo prijavitelji obveščeni o izidu javnega razpisa

Prijavitelji bodo s sklepom ministra oziroma pooblaščene osebe o izidu javnega razpisa obveščeni najkasneje v šestdesetih (60) dneh od datuma odpiranja vlog.

Prijavitelji, ki menijo, da izpolnjujejo pogoje in merila iz javnega razpisa in jim razpisana sredstva neupravičeno niso bila dodeljena, lahko v tridesetih (30) dneh od prejema sklepa ministrstva o (ne)izboru sprožijo upravni spor z vložitvijo tožbe na Upravno sodišče Republike Slovenije.

# Kraj, čas in oseba, pri kateri lahko zainteresirane osebe dvignejo razpisno dokumentacijo

Razpisna dokumentacija je dosegljiva na spletnem naslovu ministrstva: [Javne objave Ministrstva za vzgojo in izobraževanje | GOV.SI](https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/).

Razpisno dokumentacijo lahko dvignete tudi osebno po predhodni najavi v glavni pisarni Ministrstva za vzgojo in izobraževanje, Masarykova 16, 1000 Ljubljana.

# Dodatne informacije

Dodatne informacije v zvezi s pripravo vloge in pojasnila k javnemu razpisu so prijaviteljem dosegljive na podlagi pisnega zaprosila, posredovanega na elektronski naslov gp.mvi@gov.si s sklicem na št. 303-15/2025-3350. Vprašanja na zgornji naslov morajo prispeti najkasneje tri (3) delovne dni pred iztekom roka za oddajo vloge. Ministrstvo bo odgovore na vprašanja posredovalo za vse v pisni obliki na spletnem naslovu: [Javne objave Ministrstva za vzgojo in izobraževanje | GOV.SI](https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/), pod pogojem, da je bilo vprašanje posredovano pravočasno.

Vprašanja in odgovori bodo objavljeni na spletni strani, zato bodite pri postavljanju vprašanj previdni, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Za predstavitev javnega razpisa bo organiziran informativni dan, v tednu med 11. in 14. 3. 2025, v prostorih ministrstva, Masarykova cesta 16, 1000 Ljubljana. Informacije o informativnem dnevu bodo objavljene na spletni strani [Javne objave Ministrstva za vzgojo in izobraževanje | GOV.SI](https://www.gov.si/drzavni-organi/ministrstva/ministrstvo-za-vzgojo-in-izobrazevanje/javne-objave/).

Številka: 303-15/2025-3350 - 2

Ljubljana, 13. 2. 2025

 MINISTER

 dr. Vinko Logaj

1. Seznam osebja (SE) je sestavni del Obrazca 1.7. [↑](#footnote-ref-2)